text: Sønderjyske forstærker midtbanen med finne
  10 august 2016 kl. 04.25
  Sølvvinderne fra Sønderjyske har med omgående virkning hentet finske Sakari Mattila hos den engelske Championshipklub Fullham.
  Den centrale midtbanespiller har underskrevet en to-årig kontrakt.
  Sønderjyskes sportschef Hans Jørgen Haysen ser frem til at få den 27-årige finne på banen hurtigst muligt.
  
  - Sakari Mattila møder op med international erfaring fra bl.a. det finske landshold. Han er en rigtig stærk spiller, som besidder både lederegenskaber og den rette mentalitet. Han er en arbejdsom holdspiller, der har blik for spillet, både i forhold til det defensive og offensive, siger sportschef Hans Jørgen Haysen i en pressemeddelelse om købet.
  Sakari Mattila blev efter en stor sæson 2014/15 i norske Ålesund solgt til Fullham, hvor han i den seneste tid har manglet spilletid. Han har været vidt omkring i europæisk fodbold med ophold i klubber som Udinese, Ascoli, Bellinzona, Ålesund, Fullham ud over finske HJK Helsinki.
  